open-index/open-wikipedia-markdown huggingface dataset:
Layla

**"Layla"** (בעברית: ליילה) הוא שיר שנכתב על ידי אריק קלפטון וג'ים גורדון ובוצע על ידי להקתם "דרק והדומינוס". השיר נכלל באלבום האולפן היחיד של הלהקה, שראה אור בנובמבר 1970, "Layla and Other Assorted Love Songs". השיר לא זכה להצלחה בהוצאתו הראשונית, אבל מאוחר יותר זכה לתשואות מהקהל הרחב וממבקרים, ונבחר למקום ה-27 ברשימת 500 השירים הגדולים בכל הזמנים של מגזין "רולינג סטון". ב-1992 אריק קלפטון הוציא גרסה אקוסטית לשיר ב-MTV Unplugged. שנה לאחר מכן היא זכתה בפרס "גראמי" לשיר הרוק הטוב ביותר.

הרקע לשיר הוא סיפור אהבה שהתרחש במאה ה-7 בחצי האי ערב, והיווה את הבסיס לפואמה לילא ומג'נון, שנכתבה במאה ה-12 על ידי המשורר חכים ג'מאל א-דין נזאמי. קלפטון הושפע מהפואמה, שהייתה סיפור על איש צעיר שהתאהב ללא תקווה באישה צעירה ויפה, הפך למשוגע, ולכן לא יכל להינשא לה. השיר קיבל השראה נוספת מהאהבתו הנכזבת לפאטי בויד, אשתו של חברו ג'ורג' האריסון גיטריסט מוביל ב"הביטלס". אולם קלפטון ובויד בסופו של דבר התחתנו.

## רקע
בשנת 1966 ג'ורג' האריסון נישא לפאטי בויד, דוגמנית שפגש בצילומי הסרט "לילה של יום מפרך". בסוף שנות ה-60 האריסון וקלפטון הפכו לחברים קרובים. קלפטון השתתף בביצוע של השיר While My Guitar Gently Weeps שהופיע באלבום הלבן של הביטלס, והאריסון השתתף בכתיבה ונגינת השיר של להקת "Cream" בה היה חבר קלפטון. בתקופה זו התאהב קלפטון בבויד, אשת חברו האריסון. הזוג התגרש בשנת 1977, ושנתיים לאחר מכן בויד נישאה לקלפטון. האריסון קיבל את הנישואין בשלוות נפש, והשתתף במסיבת הנישואין שלהם יחד עם חבריו  ללהקה רינגו סטאר ופול מקרטני. במהלך נישואיהם כתב קלפטון לבויד שיר אהבה נוסף שהצליח: "Wonderful Tonight". הזוג התגרש בשנת 1989.

את השיר כתב קלפטון בהשראת הפואמה לילא ומג'נון שנכתבה על ידי המשורר הפרסי נזאמי, ועסקה בסיפור אהבה לא ממומש בין גבר לנסיכה בחצי האי ערב במאה ה-7 לספירה. קלפטון נחשף לפואמה באמצעות חברו איאן דאלאס  שהיה בתהליכי התאסלמות באותה תקופה. הסיפור אודות נסיכה שאולצה להתחתן עם גבר בעל כורחה, ומנגד אהובה שרצה להתחתן איתה ונותר בלעדיה, השפיע על קלפטון. קלפטון כתב את השיר בעזרתו של גורדון המתופף, חברו ללהקה, על בסיס רגשותיו כלפי הסיפור וקרא לו "Layla". קלפטון קיווה שהמסר בשיר ישכנע את בויד לעזוב את האריסון עבורו.

## גרסה אקוסטית
בשנת 1992 הוציא קלפטון גרסה אקוסטית (Unplugged) לשיר, שבוצעה במסגרת סדרת ההופעות MTV Unplugged. הגרסה נכנסה לאלבומו של קלפטון "Unplugged", שהיה לאלבום ההופעה החיה הנמכר ביותר בכל הזמנים, והיה לאלבום המצליח ביותר של קלפטון. השיר זכה בתואר שיר הרוק הטוב ביותר לשנת 1993 בטקס פרסי "גראמי".

## בתרבות
בסדרה "פולישוק" השיר מופיע כרינגטון הנייד של כמה מהדמויות.

## לקריאה נוספת

* 


## קישורים חיצוניים

* 

## הערות שוליים

קטגוריה:שירי 1971
קטגוריה:שירים באנגלית
קטגוריה:סינגלים שהגיעו למקום הראשון במצעד הבין-לאומי של אוריקון
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים בהוצאת פולידור רקורדס
קטגוריה:סינגלים בהוצאת רפרייז רקורדס
קטגוריה:סינגלים שהגיעו למקום הראשון בצרפת
Jiotto Caspita

**Jiotto Caspita** (ביפנית: **ジオット・キャスピタ**) היא מכונית קונספט בתצורת מכונית ספורט, המוגדרת כמכונית על, מתוצרת יצרנית מכוניות המרוץ היפנית, "Dome" (ביפנית: **(株式会社童夢**) אשר נבנתה בין השנים 1989–1990.

אב טיפוס הראשון הוצג בתצוגת המכוניות של טוקיו  ה-28 בשנת 1989.

יוצרו 2 אבות טיפוס.

## דגמי "Jiotto Caspita"

* מנוע מרכזי
* 2 מושבים
* 2 דלתות הדגם "Gull-wing door"  ("דלת של כנף")
* מנהל הפרויקט: "Kunihisa Ito"

### "1989 Mk I Caspita" (אב טיפוס ראשון)

* תאוצה בין 0 - 97 קמ"ש היא 4.7 שניות
* יחס משקל: 40/60
* סוג מנוע: "DOHC flat-12"
* מנוע: סובארו דגם "Subaru 1235")
* 5 שסתומים לצילינדר (60 שסתומים)
* קיבולת מכל דלק: 100 ליטר
* צמיגים: 245/40ZR - 17/335/35ZR-17
* גלגלים: 9JJx17/13JJx17
* מצמד: יבש כפול pIate
* בלם: דיסק מאוורר
* ספוילר (קדמי ואחורי) נשלט חשמלית, טווח מתוכנן 190 מ"מ

### "1990 Mk II Caspita" (אב טיפוס שני)
*
* תאוצה בין 0 - 97 קמ"ש היא 4.7 שניות
* יחס משקל: 40/60
* סוג מנוע: 72-degree DOHC V10
* מנוע: "Judd GV 72-degree V10"
* 4 שסתומים לצילינדר (40 שסתומים)
* בלם: דיסק מאוורר
* קיבולת מכל דלק: 100 ליטר

## תמונות

קובץ:JIOTTO CASPITA.JPG | דגם "Jiotto Caspita"
קובץ: Jiotto caspita 1st f.jpg| דגם "Jiotto Caspita"
קובץ:Jiotto caspita 1st r.jpg | דגם "Jiotto Caspita"
קובץ:Osaka Auto Messe 2014 (67) JIOTTO CASPITA.JPG | דגם "Jiotto Caspita"



## קישורים חיצוניים

* 
* 

## הערות שוליים

קטגוריה:דגמי מכוניות שהושקו ב-1989
קטגוריה:מכוניות ספורט
קטגוריה:מכוניות מנוע מרכזי
קטגוריה:מכוניות קונספט
קטגוריה:כלי רכב יפניים
אליקו באלה

**אליקו באלה** (באנגלית: **Aliko Bala**; נולד ב-27 בפברואר 1997) הוא כדורגלן ניגרי המשחק באסואן בעמדת הקיצוני.

## קריירה
באלה התחיל את הקריירה שלו ב"אקדמיה לכדורגל GBS", אקדמיית כדורגל מקומית בניגריה.

בקיץ  חתם בטרנצ'ין מליגת העל הסלובקית. ב-23 באוגוסט 2015 ערך את הופעת הבכורה שלו במועדון במשחק בליגה נגד רוז'ומברוק. ב-29 באוגוסט 2015 הבקיע את שער הבכורה שלו בקבוצה, בניצחון 1-4 נגד סניצה.

בינואר  חתם בזולטה ורכם מליגת העל הבלגית איתה זכה בגביע הבלגי בסיום העונה. ב-31 בינואר 2018 הושאל להפועל עכו עד לסיום העונה.

ב-3 באוגוסט 2018 באלה חתם בהפועל מרמורק.

ב-1 באפריל 2021, באלה חתם בפלאטו יונייטד מליגת העל הניגרית.

## קישורים חיצוניים

## הערות שוליים

קטגוריה:כדורגלנים ניגרים
קטגוריה:קשרי כדורגל ניגרים
קטגוריה:ג'וס: כדורגלנים
קטגוריה:כדורגלני א.ס. טרנצ'ין
קטגוריה:כדורגלני זולטה ורכם
קטגוריה:כדורגלני הפועל עכו
קטגוריה:כדורגלני הפועל מרמורק
קטגוריה:כדורגלנים זרים בישראל
קטגוריה:ספורטאים ניגרים בסלובקיה
קטגוריה:ספורטאים ניגרים בבלגיה
קטגוריה:ספורטאים ניגרים בישראל
קטגוריה:ניגרים שנולדו ב-1997
אליבלטו ריביירו

**אליבלטו ריביירו דנטס** (בפורטוגזית: **Elivelto Ribeiro Dantas**; נולד ב-2 בינואר 1992) הוא כדורגלן ברזילאי המשחק בפוניבז' בעמדת החלוץ.

## קריירה
אליבלטו התחיל את הקריירה שלו במחלקת הנוער של פלמנגו, אך לא זכה להגיע לקבוצה הבוגרת. בשנת  חתם באימפריאל. כעבור עונה הושאל לקאבופריינסה, ועונה לאחר מכן חזר לאימפריאל.

בעונת  חתם באקרנאס מליגת העל הליטאית. בסיום העונה, הקבוצה הפסיקה את פעילותה ואליבלטו קיבל את כרטיס השחקן שלו בחזרה וחתם בז'לגיריס וילנה. בז'לגיריס, אליבלטו זכה בשתי אליפויות, שני גביעים ושני סופר קאפים.

ב-3 בינואר 2018 חתם במכבי פתח תקווה מליגת העל.

באוגוסט  חתם בריגה סקולה. בינואר 2019 חתם בטראז הקזחית.

בינואר , אליבלטו חתם בסוגדיאנה דז'יזק מליגת העל האוזבקית.

ב-25 באוגוסט 2020, אליבלטו חתם בפוניבז'.

בינואר 2023 חתם באנג'ניסי קרדיטסה מהליגה היוונית השנייה. ב-27 באוקטובר 2023 שוחרר מהקבוצה.

בינואר  חתם בקלמטה. לאחר עונה אחת חזר לפוניבז'.

## קישורים חיצוניים

## הערות שוליים

קטגוריה:חלוצי כדורגל ברזילאים
קטגוריה:כדורגלנים ברזילאים
קטגוריה:כדורגלני אקרנאס
קטגוריה:כדורגלני ז'לגיריס וילנה
קטגוריה:כדורגלני מכבי פתח תקווה
קטגוריה:כדורגלנים זרים בישראל
קטגוריה:ספורטאים ברזילאים בליטא
קטגוריה:ספורטאים ברזילאים בישראל
קטגוריה:ספורטאים זרים בלטביה
קטגוריה:ספורטאים ברזילאים בקזחסטן
קטגוריה:ספורטאים זרים באוזבקיסטן
קטגוריה:ספורטאים ברזילאים ביוון
קטגוריה:ברזילאים שנולדו ב-1992
Melkus RS 1000

**Melkus RS 1000** היא מכונית ספורט בעלת מרכב פיברגלס, תוצרת סדנת מכוניות המרוץ **"Melkus"**  בניהולו של נהג מרוצי המכוניות לשעבר היינץ מלקוס מגרמניה המזרחית, דרזדן, אשר יוצרה בין השנים 1969–1979. 

סך הכול יוצרו 101 יחידות.

## "Melkus RS 1000"

* בעלת מרכב פיברגלס
* מנוע מרכזי
* הנעה אחורית
* בלמים - מערכת בלימה כפולה, בלמי תוף על כל ארבעת הגלגלים, (בלמי דיסק קדמי - אופציונלי)
* מצמד - דיסק בודד יבש
* מתלה קדמי - גלגלים עצמאיים עם quadrilaterals, מעיינות סליל טלסקופים הלם, בולמים הידראולים
* מתלה אחורי - גלגלים עצמאיים עם משולשי נדנוד, מעיינות סליל ודסקרים הידראולים טלסקופים
* מכל דלק - קבולת 60 ליטר
* צמיגים: 155 SR 13 (אפשרות נוספת: 165 SR 13) 
* מרכב הדגם נלקח מדגם המכונית המשפחתית **Wartburg 353** תוצרת "Wartburg"  ממזרח גרמניה
* 2 דלתות הדגם "Gull-wing door"  ("דלת של כנף")
* מחיר היחידה עמד על 26,800 מרק גרמני (בשנת 1969)

## תמונות

קובץ:Melkus RS 1000 yellow vl TCE.jpg | דגם  "Melkus RS 1000"
קובץ:2018-01-16 BN HdG Melkus RS 1000 (1).JPG | דגם  "Melkus RS 1000"
קובץ:2018-01-16 BN HdG Melkus RS 1000 (2).JPG | דגם  "Melkus RS 1000"
קובץ:Melkus RS1000.JPG | דגם  "Melkus RS 1000"
קובץ:Melkus RS1000 Heck.JPG | דגם  "Melkus RS 1000"
קובץ:Melkus RS 1000 (7907557816).jpg | דגם  "Melkus RS 1000"
קובץ:Wartburg-2006-03.jpg | דגם  "Melkus RS 1000"
קובץ:Melkus RS 1000 Heck.JPG | דגם  "Melkus RS 1000"
קובץ:MHV Melkus RS 1000 02.jpg | דגם  "Melkus RS 1000"
קובץ:MelkusRS1000.jpg | דגם  "Melkus RS 1000"


## קישורים חיצוניים

* 
* 
* 

## הערות שוליים

קטגוריה:דגמי מכוניות שהושקו ב-1969
קטגוריה:מכוניות ספורט
קטגוריה:מכוניות מנוע מרכזי
קטגוריה:מכוניות עשויות פיברגלס
קטגוריה:מכוניות מזרח גרמניות
משאית מנוף

ממוזער|250px|משאית מנוף
**משאית מנוף** היא כלי רכב המשלב משאית ומנוף המורכב עליה, ליחידת תפעול אחת. קיימים סוגים רבים של משאיות מנוף השונות זו מזו בגודלן, טווח הפעולה שלהן ויכולת הנשיאה. המשותף לכולן שמדובר במשאית שעליה מורכב מנוף קבוע.

משאית מנוף היא תוצר של התפתחות הטכנולוגיה אשר אפשרה לשלב בין מכונות עבודה שתפקידיהן שונים לידי מכונה יחידה אחת שמסוגלת לבצע מספר פעולות ולהתאים עצמה למשימה שעליה לבצע. משאית מנוף הופיעה כמענה לצורך בשינוע של מכלולים כבדים וגדולים מנקודה אחת לנקודה אחרת הרחוקה ממנה כולל העמסה ופריקה שלהם בנקודות הקצה.

קיימים פתרונות רבים לאפשרות של העמסה ופריקה ממשאית בעזרת מלגזות, מנופים קבועים באתר היצור ומנופי עגורן באתרי בנייה. במשך הזמן השתכללה הטכנולוגיה המשולבת במנופים המורכבים על המשאיות, נמצאו יותר ויותר תפקודים ספציפיים ששולבו בפעילות החברות המפעילות את משאיות המנוף. במערכות הנישאות שולבו מתקנים ייעודיים, נלווים, המולבשים על המנוף והמאפשרים ביצוען של עבודות שונות בעזרת משאית מנוף שקודם לכן היה קושי רב בביצוען.

היתרון הבולט ביותר של משאית מנוף, הוא בכך, שמכונה המופעלת על ידי אדם בודד, יכולה להגיע לאתר ייצור או אחסון ולהעמיס משא גדול וכבד במהירות גבוהה יחסית, ולאחר ההעמסה להגיע אל אתר היעד. נהג משאית המנוף יכול לפרוק את המשא ללא צורך בהמתנה למנוף מקומי או כלי אחר.

כיום קיימים סוגים רבים של משאיות מנוף חלקן למטרות ייעודיות אך מרביתן של משאיות המנוף מאפשרות ביצוע של מגוון רחב של משימות העברת מטענים והנפת מטענים שונים. משאיות המנוף מוגבלות בגודלן לתקינה הרגילה של המשאיות כפי שהוא מופיע בתקנות התעבורה. בנוסף לכך קיימות הגבלות על משקל המנוף וגודלו בהתאם לגודל המשאית. ככלל, כאשר מנוף המשאית מקופל ואינו מתופעל גודלו לא יחרוג מגודלה הסטנדרטי של המשאית.

יש להבדיל בין משאית מנוף לבין עגורן נייד, מנוף המותקן על גבי משאית ומשמש רק להנפת מטען וחסר יכולת הובלה ושינוע. במשאית מנוף, לעומת זאת, המנוף קטן יותר והיא יכולה לשאת ולשנע מטען רב.
ממוזער|משאית מנוף מובילה תכולת דירה

## קישורים חיצוניים

2018 03
קטגוריה:משאיות
קטגוריה:ציוד מכני הנדסי
תקי א-דין א-סובקי

**תקי א-דין א-סובקי** (שם מלא בערבית: أبو الحسن تقي الدين علي بن عبد الكافي السبكي, בתעתיק לעברית: אבו אלחסן תקי א-דין עלי בן עבד אלכאפי א-סבכי). היה פוסק הלכה מפורסם מהאסכולה השאפעית, מומחה לחדית', קאדי, פרשן הקוראן, והשופט הראשי של דמשק. נולד בשנת 1284 לספירה, ונפטר בשנת 1355.

## חייו
תקי א-דין -אסובקי, נולד בכפר סובק שבמצרים. רכש את חינוכו והשכלתו האסלאמית בקהיר, שם הוא למד אצל מומחים כגון אבן ריפע, שהתמחה בשריעה, אל-עיראקי, שהתמחה בפרשנות הקוראן, וא-דימיאטי, שהתמחה בחדית'. כמו כן, במהלך שנות לימודיו הרבות, תָּר תקי א-דין אחר ידע בתחום החדית' בחוגי המומחים של סוריה, אלכסנדריה והחג'אז. לבסוף, הוא לימד בבית הספר "מנצוריה" אשר ממוקם ב"מסגד אבן טולון".

לאחר שעזב את מצרים בנעוריו, התיישב תקי א-דין בסוריה, שם הוא צמח והתפתח עד שמונה לשופט הראשי העליון של סוריה, ונואם בכיר במסגדי דמשק, וגם פרופסור של כמה מוסדות אקדמאי.

נותר בתפקידו כשופט הראשי כ-17 שנים, עד שהוחל על ידי בנו, תאג' א-דין א-סובקי. לאחר שהוחלף בתפקיד על ידי בנו, שב תקי א-דין לקהיר, שם הוא העביר את שארית חייו עד פטירתו בשנת 1355.

## השקפותיו
תקי א-דין א-סובקי מזוהה מבחינה תאולוגית עם האשעריה, הזרם התאולוגי המוביל והנפוץ ביותר בעולם. הוא אף העלה על הכתב מספר חיבורים בנושא התאולוגיה האשערית. חיבורו המפורסם ביותר בנושא הוא "אלאעתבאר בבקא אלג'נה ואלנאר" (בערבית: الاعتبار ببقاء الجنة والنار).

מהפן ההלכתי, מזוהה תקי א-דין עם האסכולה השאפעית.

## הערות שוליים

קטגוריה:אנשי דת מוסלמים
קטגוריה:ילידי 1284
קטגוריה:נפטרים ב-1355
הורסט רוזנטל

**הורסט רוזנטל** (1915–1942) היה יוצר קומיקס יהודי מגרמניה, שיצר בתקופת השואה שלושה ספרונים המתעדים באופן הומוריסטי את קורותיו ואת שראו עיניו. רוזנטל נרצח באושוויץ בגיל 27.

## ביוגרפיה
לא ידוע דבר על חייו הפרטיים של הורסט רוזנטל קודם המלחמה, או על מצבו המשפחתי. במהלך מלחמת העולם השנייה, ככל הנראה בשנת 1942, הוא נאסר במחנה גירס בצרפת. משערים שזאת מכיוון שבזמן הכיבוש שהה בצרפת. לא ידוע עוד על קורותיו בזמן המלחמה, מלבד זאת שב-15 בספטמבר 1942 גורש לאושוויץ ונרצח שם.

## יצירתו
בזמן שהותו במחנה הריכוז הצרפתי גירס, יצר רוזנטל שלושה ספרוני קומיקס המתארים באופן הומוריסטי את קורותיו ואת שראו עיניו במחנה זה. ביצירות מועברת ביקורת סמויה (אך גלויה למדי לעיני הקורא) על אופן התנהלותו של המחנה וכן על ממשלת צרפת.

היצירה המוכרת ביותר היא **"[[מיקי מאוס במחנה גירס|מיקי (מאוס) במחנה גירס]]"**. בספרון זה, שרוזנטל מציין במפורש על כריכתו ש"יצא לאור ללא אישורו של וולט דיסני", מתוארים קורותיו של מיקי מאוס במחנה הריכוז: הפתעתו למראה ההתנהלות הלא-הגיונית שבמחנה, תגובתו כאשר מבקשים ממנו "ניירות" ("אני בין-לאומי!" ותגובת הפקיד: "אם כן, הרי אתה קומוניסט!"), ניסיונו לאתר את הלחם שחולק לו במחנה באמצעות זכוכית מגדלת, ועוד.

בסיומו של הקומיקס מיקי מאוס מחליט שתנאי המחנה כבר אינם מוצאים חן בעיניו, ומכיוון שאיננו אלא דמות אנימציונית הוא מחליט למחוק את עצמו מן הציור ובכך להימלט מגורלו. בסיום זה טמונה משאלת לב של היוצר להימלטות מגורלו, ואולי אף למוות הגואל מן הייסורים.

## הנצחה
דף מיצירתו של רוזנטל, "מיקי במחנה גירס", מוצג במוזיאון לתולדות השואה ביד ושם.

## קישורים חיצוניים

## הערות שוליים

קטגוריה:יהודים בשואה: גרמניה
קטגוריה:נספים במחנה ההשמדה אושוויץ
קטגוריה:קומיקסאים יהודים
קטגוריה:השואה באמנות: אמנים
קטגוריה:גרמנים שנולדו ב-1915
קטגוריה:גרמנים שנפטרו ב-1942
חליפת מכנסיים

ממוזער|200px|זוג חליפות מכנסיים
[ממוזער|200px|שתי נשים בחליפות מכנסיים ברובע [האידיין (בייג'ינג)|האידיין בתקופת מגפת הקורונה]]
**חליפת מכנסיים** היא חליפה לנשים הכוללת מכנסיים וז'קט תואם.

## היסטוריה
חליפת מכנסיים לגברים הייתה רווחת בתרבות המערב.

בשנות ה-20 של המאה ה-20 נשים החלו ללבוש מכנסיים וז'קט. בבריטניה החלו נשים ללבוש חליפות מכנסיים בעת מלחמת העולם הראשונה.

בשנות השישים הפכה חליפת מכנסיים לנשים רווחת, והפכה ללבוש העסקי המקובל לנשים.

ב-1964 עיצב מעצב האופנה הבריטי אוסי קלארק חליפת מכנסיים לנשים.

ב-1966 עיצב איב סן-לורן חליפות מכנסיים לנשים להן קרא לה **סמוקינג** (**Le Smoking**) בסגנון הטוקסידו הגברי.

### בארצות הברית
עד 1993 נאסר על נשים ללבוש חליפות מכנסיים ב. ב-1993 הסנטוריות ברברה מיקולסקי וקרול מוזלי בראון לבשו מכנסיים בעת הופעתן בסנאט, ומאז הותר לנשים ללבוש חליפות מכנסיים בסנאט.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
מכנסיים
טינמו פטגוניה

**טינמו פטגוניה** (שם מדעי: *Tinamotis*) הוא סוג של עופות קרקע ממשפחת הטינמיים החיים בדרומה של אמריקה הדרומית בחבל פטגוניה שבארגנטינה, בוליביה וצ'ילה. בסוג זה יש רק 2 מינים.

מינים אלה מותאמים לאקלים ההררי של מורדות האנדים. הם בעלי רגליים ארוכות העוזרות להם לרוץ והם חיים על הקרקע. הם יכולים לעוף אך בצורה חלשה מאוד.

## מינים
*טינמו הפונה (Tinamotis pentlandii)
*טינמו פטגוני (Tinamotis ingoufi)

## קישורים חיצוניים

קטגוריה:בעלי חיים שתוארו ב-1837
קטגוריה:טקסונים שתוארו בידי ניקולס אילוורד ויגורס
קטגוריה:טינמאים
אליפות העולם באתלטיקה באולם 1987

**אליפות העולם באתלטיקה באולם** התקיימה לראשונה בשנת 1987 באינדיאנפוליס, ארצות הברית. האליפות מהווה המשך להמשחקים העולמיים באולם שהתקיימו לראשונה בשנת 1985 בפריז, צרפת.

האליפות התקיימה בין התאריכים 6 - 8 במרץ. באליפות השתתפו 401 אתלטים מ-85 מדינות. מכיוון שהייתה זאת האליפות השנייה בלבד נקבעו במהלכה מספר שיאי אליפות רבים, בכל 11 מקצועות הנשים וב-10 מתוך 13 מקצועות הגברים.

## תוצאות התחרות
### נשים
#### מקצועות המסלול

#### מקצועות השדה

### גברים
#### מקצועות המסלול

#### מקצועות השדה

## טבלת המדליות

1987
קטגוריה:1987 בספורט
קטגוריה:ארצות הברית: תחרויות אתלטיקה
אליפות העולם בשחמט 1990

**אליפות העולם בשחמט 1990** הייתה תחרות לקביעת אלוף העולם בשחמט, שאורגנה על ידי פיד"ה. בשלב הסופי התמודדו בדו-קרב, שנערך בין 8 באוקטובר ל-30 בדצמבר 1990, אלוף העולם אנטולי קרפוב וגארי קספרוב. זה היה הדו-קרב החמישי בין קרפוב לקספרוב על התואר במהלך השנים 1984–1990. הוא הסתיים בניצחון של גארי קספרוב שהמשיך את כהונתו.

## רקע
בהתאם למתכונת שאושרה על ידי פיד"ה האליפות התקיימה במספר שלבים. בשלב הראשון התקיימו תחרויות אזוריות. בסיום שלב זה התקיימו 3 תחרויות בין-אזוריות עם 17 משתתפים כ"א. 12 שחמטאים העפילו (4 מכל תחרות) לתחרות המועמדים ולתחרות זו הוזמנו גם אנדריי סוקולוב, יאן טימן, רפאל ואגניאן וארטור יוסופוב. בשלב זה בסנט ג'ון התקיימו משחקים מקדימים בהם נקבעו 8 עולים לשלבי הגמר. התקיימו משחקי חצי הגמר והגמר. מנצח הגמר קיבל זכות לדו-קרב עם גארי קספרוב על התואר.

## שלבי הפלייאוף
שלבי הפלייאוף נערכו במהלך אוגוסט 1988 - מרץ 1990.

## דו-קרב על התואר
הדו-קרב התקיים בניו יורק, שבארצות הברית ובהמשך בליון, שבצרפת. הוא היה אמור לכלול עד 24 משחקים. אם הוא היה מסתיים בתיקו, קספרוב היה נותר אלוף העולם.

## קישורים חיצוניים

* משחקי הדו-קרב, באתר צ'סגיימס 

קטגוריה:תחרויות שחמט ב-1988
קטגוריה:תחרויות שחמט ב-1989
קטגוריה:תחרויות שחמט ב-1990
1990
קטגוריה:תחרויות שחמט בצרפת
קטגוריה:תחרויות שחמט בארצות הברית
קטגוריה:1990 בארצות הברית
קטגוריה:1990 בצרפת
חובה לבנת-עורף

**חובה לבנת-עורף** (שם מדעי: *Eupodotis*) הוא סוג קטן של עופות ממשפחת החובתיים החיים רק באפריקה.
## מאפיינים
חובות אלה מזכירות במראן שכווים והן בעלות גוף קטן, רגליים קצרות וראש קטן בעל סנטר שחור ועורף לבן. הן חיות בסוואנות ואתרים פתוחים ברחבי אפריקה. כמה מינים חיים בעיקר ברמות של דרום אפריקה והשיחיות שסביבן.

הן חיות בבדידות, עם בן זוג או בקבוצות קטנות.
## מינים
*חובה לבנת בטן (*Eupodotis senegalensis*)
*חובה כחולה (*Eupodotis caerulescens*)
*חובת קארו (*Eupodotis vigorsii*)
*חובת ריפל (*Eupodotis rueppellii*)
*חובה חומה קטנה (*Eupodotis humilis*)

## קישורים חיצוניים

קטגוריה:בעלי חיים שתוארו ב-1839
קטגוריה:טקסונים שתוארו בידי רנה לסון
קטגוריה:חובתיים
הסתערות חיל הפרשים (סרט, 1968)

**הסתערות חיל הפרשים** (באנגלית: **The Charge of the Light Brigade**) הוא סרט מלחמה בריטי משנת 1968 בבימוי של טוני ריצ'רדסון בהשתתפות טרוור הווארד, דייוויד המינגס, ג'ון גילגוד, וונסה רדגרייב.

הסרט מתאר את הסתערות הבריגדה הבריטית הקלה במלחמת קרים שהסתיימה תוך זמן קצר בתבוסה קשה.

סרט קודם על אותה פרשה הופק ב-1936 עם ארול פלין ואוליביה דה הבילנד בתפקידים הראשיים.

הסרט משובץ בקטעי אנימציה המתארים באופן סאטירי את הגורמים למלחמת קרים ואת תוצאותיה. יש בו סצנות מלחמה המוניות.

בסרט מתואר הפער הגדול בין המעמד הגבוה של הקצינים המפקדים והמעמד הנמוך של חיילים פשוטים המגויסים מדלת העם לשמש בשר תותחים במלחמות תמורת בגדים יפים ומשכורת צנועה.

עבור סרט זה, טרוורד הווארד היה מועמד לפרס באפט"א לשחקן הטוב ביותר. בנוסף לפרס זה, היה הסרט מועמד לפרסים על העיצוב האמנותי, צילום, תלבושות, סאונד ועריכה.

## תקציר העלילה
לורד קרדיגאן (טרוור הווארד) הוא מפקד גדוד ההוסארים ה-11 בצבא האנגלי. הוא גאה בגדוד שלו ומוציא מכספו על מדים יפים של חייליו במסגרת צבא שלא ידע מלחמות מאז קרב ווטרלו. אנשיו מגייסים חיילים מדלת העם ומבטיחים להם מדים, גאווה ופרנסה. על עבירות קטנות וגדולות הם נשפטים לעונש מלקות.

החיילים המשועממים ששים לקרב ולא נמנעים מלפזר בכוח הפגנות של רודפי שלום ומתנגדי מלחמה.

שני קפטנים מגיעים לגדוד לאחר שירות בהודו - לואיס נולן (דייוויד המינגס) וויליאם מוריס (מארק ברנס). קרדיגן מזלזל בהם, מכנה אותם "הודים" ומתעמת לא פעם עם נולן.

ויליאם נישא לחברתו קלריסה (ונסה רדגרייב) ונולן מפתח אתה קשרים אינטימיים חשאיים.

הצבא האנגלי מושט בספינות לחצי האי קרים בפיקודו של לורד רגלאן (ג'ון גילגוד), קצין קשיש ואיטי שמאז קרב ווטרלו לא נלחם. על דיוויזיית הפרשים מפקד לורד לוקאן (הנרי אנדרוז) שמסוכסך עם קרדיגן.

החיילים נוחתים בחוף שכשהם תשושים לאחר מספר סערות בים ומגפת כולרה שמתפשטת וממיתה הרבה מהם.

נולן מתמנה לעוזרו של לורד רגלאן. הוא מתרשם שרגלאן איטי ולא מתמצא במהלך הקרב עם הרוסים. רגלאן רוצה לשמר את הפרשים הקלים למערכה על סבסטופול. הוא נותן הוראה בכתב לנולן שיעביר למפקדי הפרשים שלא ייכנסו לקרב. הרוסים תפסו חלק מהתותחים של האנגלים. קרדיגן עומד עם אנשיו בעמק ולא רואה את הרוסים הניצבים מצידי העמק.

נולן מגיע נסער ומבולבל וכאשר קרדיגן מתחיל לחקור אותו הוא מתחיל להסתער כששאר הפרשים מאחוריו. בתחילת הקרב הוא מתוודע לטעותו אך נהרג. הפרשים הקלים שועטים לעבר הרוסים שתפסו את התותחים אך מותקפים מן הצדדים ורובם נהרגים. בריגדת הפרשים הקלה מחוסלת.

הניצולים חוזרים פצועים ומובסים. הסרט מסתיים בוויכוח קולני בין המפקדים בנוסח "מי נתן את ההוראה"?..

## קישורים חיצוניים

*קדימון לסרט הסתערות חיל הפרשים, באתר יוטיוב
*קטעי אנימציה מהסרט הסתערות חיל הפרשים, באתר יוטיוב
## הערות שוליים

קטגוריה:סרטי 1968
קטגוריה:סרטי יונייטד ארטיסטס
קטגוריה:סרטי מלחמה אפיים
קטגוריה:סרטי מלחמה
קטגוריה:סרטים באנגלית
קטגוריה:סרטים בריטיים המבוססים על סיפור אמיתי
קטגוריה:סרטים בריטיים
קטגוריה:סרטי טוני ריצ'רדסון
מרצדס-בנץ C112

**מרצדס-בנץ C112** (בגרמנית: **Mercedes-Benz C112**) היא מכונית קונספט, בתצורת מכונית ספורט, בעלת מנוע מרכזי, המוגדרת כמכונית-על, אשר הוצגה על ידי יצרנית הרכב הגרמנית **[[מרצדס-בנץ]]** בשנת 1991.

חברת "מרצדס-בנץ" קיבלה 700 הזמנות עבור המכונית, אבל המכונית מעולם לא נכנסה לייצור פעיל.

## מרצדס-בנץ C112

* מנוע מרכזי
* 2 מושבים
* 2 דלתות הדגם "Gull-wing door"  ("דלת של כנף")
* תאוצה בין 0-100 קמ"ש היא 4.0 שניות
* מערכת ABS (נגד נעילת גלגלים)
* מערכת ASR (אנטי החלקה)
* בקרת הגוף הפעיל (Active Body Control, or ABC) - שליטה ביציבות הרכב, באמצעות מערכת הידראולית בכל גלגל בתוספת חיישנים המנטרים את תנועות הרכב
* ספוילרים - הספוילר הקדמי וספוילר הכנף האחורית, אשר ניתן להעביר כדי להבטיח את השילוב האופטימלי של מקדם גרר נמוך

## גלריה

קובץ:Mondial de l'Automobile 2010, Paris - France (5058878996).jpg | "מרצדס-בנץ C112"
קובץ:Paris - Mondial de l'automobile 2010 - Mercedes C 112 - 001.JPG | "מרצדס-בנץ C112"
קובץ:Mercedes-Benz C112 rear.jpg | "מרצדס-בנץ C112"
קובץ:Mondial de l'Automobile 2010, Paris - France (5058881624).jpg | "מרצדס-בנץ C112"
קובץ:Mercedes-Benz C112 1991 backleft 2010-04-08 A.jpg | "מרצדס-בנץ C112"
קובץ:Mondial de l'Automobile 2010, Paris - France (5058264667).jpg | "מרצדס-בנץ C112" - מבט לדלתות מסוג "Gull-wing door"



## ראו גם
* מרצדס-בנץ
* מכונית קונספט
* מרצדס-בנץ C111

## לקריאה נוספת
* "מרצדס-בנץ C112" - תמונות

## קישורים חיצוניים

* 
* 
* 

## הערות שוליים

קטגוריה:מכוניות קונספט
קטגוריה:דגמי מכוניות שהושקו ב-1991
קטגוריה:מכוניות ספורט
קטגוריה:מכוניות על
קטגוריה:מכוניות מנוע מרכזי
C112
קטגוריה:כלי רכב גרמניים
ג'ונתן ספילמן

**ג'ון (ג'ונתן) ספילמן** (באנגלית: **Jon Speelman**; נולד ב-2 בנובמבר 1956, לונדון בריטניה) הוא שחמטאי אנגלי בדרגת רב-אמן. היה אלוף אנגליה בשחמט, התחרה מספר פעמים באליפות העולם בשחמט בשנת 1990 הגיע לחצי הגמר.

נכון לספטמבר 2025, מדורג במקום ה-17 באנגליה לפי מד כושר.

## ביוגרפיה

ספילמן בוגר אוניברסיטת אוקספורד במתמטיקה. בת-זוגו היא לינדסי תומאס.

בנבחרת אנגליה בשחמט שכללה בין היתר גם ג'ונתן מסטל ודייוויד גודמן הוא זכה באליפות העולם לגיל עד 26 בשנת 1978 ובאליפות העולם לסטודנטים בשנת 1977 סיים במקום השלישי.

בשנת 1978 הוא ניצח באליפות אנגליה. בהמשך הוא זכה באליפות אנגליה עוד פעמיים.

באליפות העולם בשחמט 1990 הוא ניצח את נייג'ל שורט ברבע הגמר ובחצי הגמר הודח על ידי יאן טימן. באליפות העולם בשחמט 1993 הוא הודח ברבע הגמר על ידי נייג'ל שורט. באליפות העולם של פידה בשנת 1999 הוא דורג במקום מס' 44 והודח בסיבוב השני על ידי בוריס גלפנד. באליפות העולם של פידה בשנת 1999 הוא דורג במקום מס' 41 והודח בסיבוב הראשון.

הוא ניצח בתחרויות רבות. בשנת 1989 ג'ונתן ספילמן היה בעל מד כושר גבוה והיה במקום הרביעי בעולם.

ספילמן כתב מספר ספרים בנושא שחמט. בשנת 1993 הוא פרסם ספר Batsford Chess Endings שנכתב ביחד עם ג'ונתן טיסדל ובוב וייד.

## קבלת דרגות בינלאומיות

* 1978 – אמן בינלאומי
* 1980 – רב-אמן.

## ג'ון ספילמן ב[[אולימפיאדת השחמט]]
בין השנים 1980 ל-2006 השתתף ג'ון ספילמן ב-14 אולימפיאדות שחמט:

## קישורים חיצוניים

## הערות שוליים

קטגוריה:רבי-אמנים אנגלים
קטגוריה:אלופי בריטניה בשחמט
קטגוריה:מחברי ספרי שחמט אנגלים
קטגוריה:בוגרי אוניברסיטת אוקספורד
קטגוריה:אנגלים שנולדו ב-1956
Jawa 700

**Jawa 700** (בצ'כית: **Jawa 700**) היא מכונית משפחתית קטנה מתוצרת יצרנית האופנועים "יאווה" הצ'כוסלובקית שיוצרה בין השנים 1934–1937.

## היסטוריה

בשנת 1934 הציגה חברת האופנועים יאווה את המכונית הראשונה שלה, "JAWA 700", אשר התבססה על דגם ה"DKW F2" (ברישיון).

**František Janeček**  מייסד ומנהל יצרנית האופנועים יאווה, חתם על הסכם שיתוף פעולה ב-20 ביולי שנת 1933 עם מהנדס הרכב **Jørgen Skafte Rasmussen**  מיצרנית הרכב הגרמנית **DKW** , על ייצור ה-"Jawa 700" בצ'כיה, שהתבסס על דגם ה"DKW F2" הגרמני.

סך הכול יוצרו 1,002 יחידות.

בשנת 1937 החליף דגם "JAWA 600 מינור" את דגם ה"Jawa 700". יוצרו יותר מ-14,000 כלי רכב, מתוכם כ־7,000 יחידות לייצוא.

## Jawa 700

* 2 דלתות
* 4 נוסעים
* מנוע הנעה קדמית
* מערכת היגוי – ממוקמת בצד שמאל של הרכב

## תצורות "Jawa 700"
* 2 דלתות – סדאן
* 2 דלתות – קבריולה

## קישורים חיצוניים

## הערות שוליים

קטגוריה:מכוניות משפחתיות
קטגוריה:מכוניות קבריולה
קטגוריה:דגמי מכוניות שהושקו ב-1934
קטגוריה:כלי רכב המיוצרים בצ'כיה
סינטה

**סינטה** (בְּשַׂר עָצֶה) הוא נתח בשר מהחלק האחורי של בקר, עגל או חזיר, משריר הצמוד לחלק התחתון של עמוד השדרה מצדו החיצוני.

הסינטה מחולקת לשני חלקים. החלק העליון מכונה "סינטה עליונה" והוא נחשב לנתח הבשר האיכותי יותר. הנתח השני, "סינטה תחתונה", הוא נתח בשר גדול יותר ופחות רך לעומת הנתח הראשון. את הסינטה התחתונה מוכרים כסטייק סינטה. בפירנצה הוא ידוע כסטייק נוסח פירנצה.

קיים הבדל באופן שבו קצבים מארצות הברית חותכים ומגדירים את הסינטה, לעומת מקביליהם מבריטניה ומאוסטרליה. במטבח הבריטי הסינטה נמשכת קדימה לעבר מרכז גוף הבקר. הסינטה האמריקאית נקצבת רק מהשליש האחרון של גוף הבקר. זאת הסיבה שבארצות אחרות סטייק טי-בון נחשב גם לסטייק סינטה.

נתח הסינטה מתאים מאוד להכנה בצלייה, וכן להכנת רוסטביף.

## קישורים חיצוניים

## הערות שוליים

קטגוריה:נתחי בשר
אורבה טידוס

**אורבה טידוס** (באסטונית: **Urve Tiidus**; נולדה ב-6 ביוני 1954) היא מנחת טלוויזיה ופוליטיקאית אסטונית.

## ביוגרפיה
טידוס נולדה בראפלה, בירת מחוז ראפלה שבאסטוניה. ב-1977 היא סיימה תואר בפילולוגיה אנגלית באוניברסיטת טרטו.

## קריירה טלוויזיונית
לאחר סיום לימודיה החלה את הקריירה שלה בטלוויזיה, ושימשה כמגישת מהדורת חדשות ערב פופולרית ב-ETV, רשת הטלוויזיה הציבורית של אסטוניה. היא התפרסמה בקרב הקהל האירופאי כמוסרת הניקוד האסטוני באירוויזיון 1994 שבו הופיעה אסטוניה לראשונה באירוויזיון. היא מילאה את התפקיד גם באירוויזיון 1998.

## קריירה פוליטית
מ-1999 ועד 2001 שימשה כראש מחלקת החינוך והתרבות של עיריית קורסארה, ומ-2005 ועד 2011 שימשה כראשת העיר.

מ-2013 ועד 2015 כיהנה כשרת התרבות של אסטוניה.

## חיים אישיים
טידוס נשואה ולה בת ובן.

## קישורים חיצוניים

קטגוריה:פוליטיקאיות אסטוניות
קטגוריה:שרות ממשלת אסטוניה
קטגוריה:עיתונאיות אסטוניות
קטגוריה:מנחי טלוויזיה אסטונים
קטגוריה:מנחות טלוויזיה
קטגוריה:נשים בראשות עירייה
קטגוריה:שרי תרבות
קטגוריה:ילידות 1954
קטגוריה:ילידי 1954
צמר גפן מתוק (אלבום)

**צמר גפן מתוק** הוא אלבום הסולו השני של המוזיקאי הישראלי שלמה גרוניך, אשר יצא בשנת 1982. האלבום הוקלט באולפני טריטון והופק על ידי מתי כספי.

## רקע
בין האלבום הזה לאלבום האולפן הקודם של גרוניך, "למה לא סיפרת לי!?" עברו 11 שנים, בהן עסק גרוניך בפרויקטים שונים, דוגמת שיתוף הפעולה עם מתי כספי במאחורי הצלילים, הפקת פסקול לסרט "אלף נשיקות קטנות" של מירה רקנאטי, הלהקה קצת אחרת ועוד. במהלך תקופה זו הוא גם התגורר מחוץ לישראל במשך כ-5 שנים.

מילות השירים באלבום נכתבו על ידי אשתו של גרוניך, נירית ירון, למעט "לונה פארק" שנכתב על ידי גרוניך כפרפרזה על "אבא'לה בוא ללונה פארק" של הזמר ישראל יצחקי, ו"שומקום", אותו כתבו ירון וגרוניך ביחד.

גרוניך הלחין את כל השירים באלבום, שר וניגן בכלי מקלדת שונים. עוד ניגנו באלבום אלון נדל בבס, מורדי פרבר בגיטרה וסיטאר בשיר "עוד לא עצרתי" (הפעם היחידה בחייו בה ניגן פרבר בכלי), פטר ורטהיימר בכלי נשיפה ומאיר ישראל בתופים.

"צמר גפן מתוק" מהווה ניסיון לכלול באלבום אחד את כל מגוון ההשפעות והסגנונות המוזיקליים שאפיינו את גרוניך באותה תקופה. האלבום מכיל שירי רוק מתקדם המושפעים מסגנון הג'אז-פיוז'ן, הטנגו והמוזיקה הקלאסית. גרוניך סיפר שהיו הבדלי גישה בינו לבין כספי במהלך ההקלטות, בעיקר בנוגע לשירה שלו: "מתי הלך נגד מה שטבעי לי – להביא את התחושות האלה לרגע שבו אני עומד עם אוזניות באולפן. לפי מתי הטייפ לא משקף התרגשות, אלא קול טוב, נוכחות ונקיון".

## רשימת רצועות

## קרדיטים
*שלמה גרוניך - שירה, פסנתר אקוסטי, פסנתר חשמלי, סינתיסייזר, עיבוד
*מורדי פרבר - גיטרות, סיטאר ("עוד לא עצרתי")
*אלון נדל - גיטרה בס
*מאיר ישראל - תופים וכלי הקשה
*פטר ורטהיימר - סקסופון, קלרינט
*מתי כספי - הפקה מוזיקלית 
*אבי גנור - צילום תמונת עטיפה
*ספי מטיוק - עיצוב תמונת עטיפה

## הערות שוליים

קטגוריה:אלבומי שלמה גרוניך
קטגוריה:אלבומים בעברית
קטגוריה:אלבומים שהוקלטו באולפני טריטון
קטגוריה:אלבומי רוק ישראליים
קטגוריה:אלבומי חברת הד ארצי
חומש (הלכה)

**חוֹמֶשׁ** הוא תשלום המתוסף על פי ההלכה לחיובי תשלום מסוימים. במקרים שבהם חייבים להוסיף חומש, יש להוסיף על תשלום הקרן עוד רבע משוויו, כך שהתוספת היא חמישית מן התשלום הכולל.

## המקרים בהם יש להוסיף חומש על הקרן
את החומש מוסיפים על הקרן במקרים הבאים:
* האוכל בשוגג תרומה, חלה או ביכורים, עליו להביא לכהנים פירות בשווי המאכל, ולהוסיף עליהם חומש.
* הפודה מעשר שני או נטע רבעי השייך לו, מוסיף חומש על סכום שוויו.
* הפודה הקדש השייך לו מוסיף חומש על סכום הפדיון.
* המועל בהקדש – חייב לשלם את הנזק להקדש בתוספת חומש.
* גזלן הנשבע שבועת שקר כדי להיפטר מחיוב ממון, ואחר כך חזר בו מיזמתו והודה על השקר, מוסיף חומש על שווי הגזלה.
* גנב שנתפס לאחר שגנב פרה או כבש ונשבע שאינו גנב והוכיחו אחר כך שהוא גנב – משלם תשלומי ארבעה וחמישה ועליהם מוסיף חומש על שווי הגנבה

## אופן חישוב החומש
אופן חישוב החומש תלוי במחלוקת תנאים: רבי יאשיה סבור שיש להוסיף 25% מסכום הקרן, ונקרא חומש, מפני שהתוספת מהווה חמישית מהסכום הכולל. שיטת חישוב זו קרויה בטרמינולוגיה הלמדנית "**חומש **". רבי יונתן חולק וסובר שיש להוסיף רק 20% מסכום הקרן, כלומר, חמישית מן הסכום. שיטת חישוב זו קרויה "**חומש **".

להלכה, נפסק כרבי יאשיה שיש להוסיף חומש מלבר.

## הבעלות על החומש
לפי ההלכה שייך החומש למקבל הקרן, למרות שהוא אינו חלק מסכום התשלום העיקרי. ולכן, במקרה שמועל בהקדש הפריש חומש ומעל בו, דינו כמי שמעל בהקדש עצמו וחייב לשלם חומש על סכום החומש. וכן אם אכל תרומה בשוגג והפריש פירות בשווי הקרן והחומש ואכל את פירות החומש, חייב להוסיף לכהן חומש על החומש המקורי. וכן אם ירצה המקבל למחול את החומש, נמחל תשלום החוב ולא צריכים לשלם את החומש.

## ראו גם
* חומש (צדקה)

## קישורים חיצוניים
* 
* 
* קרן וחומש, באתר מכון המקדש

## הערות שוליים

קטגוריה:הלכה
קטגוריה:משפט עברי: דיני קנסות
קטגוריה:פרשת בחוקותי
אבאן בן עותמאן בן עפאן

אבו סעיד **אבאן בן עות'מאן בן עפאן** האומיי (בערבית:ابان بن عثمان بن عفان) (נפטר בשנת 723 לספירה, שנת 105 ההיג'רית) היה מגדולי א-תאבעון, ממוסרי החדית' של הנביא מוחמד, מושל אלמדינה בין השנים 75- 82 לספירה ההיג'רית, בתקופת הח'ליפה עבד אל-מַלִכּ בן מרואן, והיה הראשון שכתב את הביוגרפיה של הנביא מוחמד.

## חייו
אבו סעיד, אבאן בן עות'מאן בן עפאן בן אבי אלעאס בן אומייה, משבט קורייש, נחשב אחד מגדולי א-תאבעון באלמדינה. אביו הוא עות'מאן בן עפאן היה הח'ליף השלישי של המוסלמים. במהלך השנים התגלעה מחלוקת לגבי כינויו: היו שאמרו שהכוניה שלו - אבו סעיד,אבו עבדאללה או אבו סעד. אבּאן למד פיקה וחדית', והיה הראשון שהעלה על כתב את הביוגרפיה של הנביא מוחמד, אך לא כנרטיב, אלא כמסורות שמתייחסות לביוגרפיה של הנביא מוחמד שנאספו על ידיו.

אבאן השתתף בקרב הגמל, עם עאישה בנת אבו בכר, זובייר בן אלעואם, וטלחה בן עובייד-אללה. אבאן בן עות'מן נתמנה כמושל אלמדינה בשנת 75 להג'רה, כמחליפו של יחיא אבן אל-אלחקם אבן אבי אל-אלעאס. אבאן נשאר בתפקיד זה למשך שבע שנים, בשנת 82 ההיג'רית הדיח אותו הח'ליפה, ובמקומו התמנה הישאם בן איסמעיל.

## מותו
אבאן בן עות'מאן נפטר בשנת 723 לספירה, שנת 105 ההיג'רית, באלמדינה, כאשר היה הח'ליפה יזיד אבן עבד אל-מאלכ. אבאן סבל ממספר מחלות, ביניהן ליקויי שמיעה ומוגבלות כללית בהליכה. בסוף חייו לקה בשיתוק מוחי ונפטר.

## מסירת החדית
מסר מאביו עות'מאן בן עפאן וזיד בן תאבית.

ומסרו ממנו: עמרו אבן דינאר, אבן שהאב א-זוהרי,ואבו א-זנאד, ואשעאב בן אום חומידה א-טאמע, ודאוד בן סינאן אל-מדני, וריאח בן עוביידה, וא-זובייר בן מוח'לד, וסעד בן עמאר,וד'ומרה בן סעיד אל-מאזני, ועאמר בן סעד בן אבי אל-ואקאס, ועבדאללה בן אבי בכר בן מוחמד בן עמרו בן חזם, והבן שלו עבד א-רחמאן בן אבאן בן עות'מאן, ועות'מאן בן עמר בן מוסא בן עובייד אללה בן מועמר א-תימי, ועומר בן עבד אלעזיז, ועלאכ בן אבי מוסלם, ומחמד בן אבי אוממה בן סאהל בן חניף, ומחמד בן כעב אל-קורט'י, ומוסא בן דהקאן, ומוסא בן עמראן בן מנאח, ומימון בן מהראן א-רוקי, ונביה בן ואהב, ווליד בן אבי אל-וליד, ויזיד בן עבדאללה בן עאוף, ויזיד בן פיראס, ויזיד בן הורמוז אל-מדני, ויעקוב בן עותבה, ואבו בכר בן עבד א-רחמאן בן אל-מסור בן מוח'רמה.

## הערות שוליים

קטגוריה:אנשי דת מוסלמים
קטגוריה:ילידי 641
קטגוריה:נפטרים ב-723
פרס באפט"א לשחקן הטוב ביותר בתפקיד משנה

**השחקן הטוב ביותר בתפקיד משנה** (באנגלית: **Best Actor in a Supporting Role**) הוא פרס באפט"א לקולנוע שמוענק מדי שנה על ידי האקדמיה הבריטית לאמנויות הקולנוע והטלוויזיה (באפט"א) לשחקן על הופעה מצטיינת בתפקיד משנה בסרט קולנוע.

הערות:
* † – מסמל שהשחקן זכה גם בפרס אוסקר לשחקן המשנה הטוב ביותר
* ‡ – מסמל שהשחקן היה מועמד לפרס אוסקר

## זוכים ומועמדים
[טקסט=Photo of Laurence Olivier in 1973|ממוזער|100px|[לורנס אוליבייה זכה בפרס ב-1969 על תפקידו בסרט "הו! איזו מלחמה נחמדה"]]
[טקסט=MarcusBrody.jpg|ממוזער|100px|[דנהולם אליוט זכה בפרס שלוש פעמים רצופות על תפקידיו בסרטים "משנה מקום משנה מזל", "A Private Function" ו-"מותו של עיתונאי" ב-1983, 1984, ו-1985]]
[טקסט=Photo of Benicio Del Toro speaking at San Diego Comic Con in 2013|ממוזער|100px|[בניסיו דל טורו זכה בשנת 2000 על תפקידו בסרט "טראפיק"]]
[טקסט=Photo of Jim Broadbent at the Toronto International Film Festival in 2010|ממוזער|100px|[ג'ים ברודבנט זכה בפרס ב-2001 על תפקידו בסרט "מולין רוז' (סרט, 2001)"]]
[טקסט=Photo of Christopher Walken in 2009|ממוזער|100px|[כריסטופר ווקן זכה בפרס על תפקידו בסרט "תפוס אותי אם תוכל" (2002)]]
[טקסט=Photo of Javier Bardem at the unveiling ceremony of for his star on the Hollywood Walk of Fame in 2012|ממוזער|100px|[חאווייר ברדם זכה בפרס על תפקידו בסרט "ארץ קשוחה" (2007)]]
[טקסט=Photo of Heath Ledger attending the Berlin Film Festival in 2006|ממוזער|100px|[הית' לדג'ר זכה בפרס על תפקידו בדמות הג'וקר בסרט "האביר האפל" (2008), וזכה בפרס על גילום דמות קומיקס]]
[ממוזער|100px|[כריסטוף ואלץ זכה פעמיים על תפקידיו בסרט "ממזרים חסרי כבוד" (2009) ובסרט "ג'אנגו ללא מעצורים" (2012)]]
[טקסט=Upper torso of a gray-haired old man. He is wearing a teal T-shirt with a grey sweater tied around his neck|ממוזער|100px|[כריסטופר פלאמר זכה בפרס בגיל 82 והיה לשחקן הזוכה המבוגר ביותר, על תפקידו בסרט "Beginners"]]
[טקסט=Photo of J. K. Simmons attending the 15th Screen Actors Guild Awards in 2009|ממוזער|100px|[ג'יי קיי סימונס זכה בפרס על תפקידו בסרט "ויפלאש" (2014)]]
[טקסט=Photo of Mark Rylance at the Belasco Theatre in October 2013|ממוזער|100px|[מארק ריילנס זכה בפרס על גילום דמותו של רודולף אבל בסרט "גשר המרגלים" (2015)]]
[טקסט=Dev Patel (29870651654).jpg|ממוזער|100px|[דב פאטל זכה בפרס על הופעתו בתפקיד סארו ברירלי בסרט "
סארו - הדרך הביתה"]]
[טקסט=Photo of Sam Rockwell at the 2009 premiere of Moon at the Tribeca Film Institute|ממוזער|100px|[סם רוקוול זכה בפרס על הופעתו בתפקיד ג'ייסון דיקסון בסרט "שלושה שלטים מחוץ לאבינג, מיזורי" (2017)]]
[ממוזער|100px|[מהרשלה עלי זכה בפרס על הופעתו בתפקיד דון שירלי בסרט "הספר הירוק" (2018)]]
### שנות ה-1960

### שנות ה-1970

### שנות ה-1980

### שנות ה-1990

### שנות ה-2000

### שנות ה-2010

### שנות ה-2020

## קישורים חיצוניים
* אתר פרסי באפט"א

## הערות שוליים

שחקן משנה
באפט"א, שחקן משנה
דורותי מ. גילפורד

**דורותי מורו גילפורד ** (באנגלית: **Dorothy M. Gilford**; ) הייתה סטטיסטיקאית אמריקנית.

## ביוגרפיה
לאחר שסיימה את לימודיה בבית הספר התיכון בגיל 15, למדה באוניברסיטת וושינגטון בסיאטל, שם למדה לימודי תואר ראשון ושני במתמטיקה. היא אמנם החלה בלימודי מתמטיקה טהורה, אך במשך הלימודים גברה התעניינותה בתחום היישומי, ולכן למדה אקטואריה וסטטיסטיקה.

ב-1940 התחילה בלימודי דוקטורט, תחילה במכללת ברין מאר, שם עסקה במחקר בגנטיקה בהדרכת הילדה גריינג'ר. ב-1942 הרולד הוטלינג הזמין אותה לעבור לאוניברסיטת קולומביה ולבצע עבודת דוקטורט בהדרכתו. האווירה במחלקה לסטטיסטיקה שם לא הייתה טובה, וכעבור שנה היא חזרה לברין מאר, אך המשיכה במחקר בהדרכת הוטלינג. כשהיא עדיין עובדת על הדוקטורט שלה, קיבלה משרת מרצה לסטטיסטיקה באוניברסיטת ג'ורג' וושינגטון. בסופו של סיימה את עבודת הדוקטורט שלה שעסקה בהתפלגות T<sup>2</sup> שהוטלינג פיתח, אולם בינתיים הוטלינג עזב את אוניברסיטת קולומביה ועבר לצפון קרוליינה. לאור זאת שהיחסים בין חברי הסגל באוניברסיטת קולומביה לבין הוטלינג היו בעייתיים, הפקולטה סירבה לאשר את הדוקטורט, והיא לא קיבלה את תואר הדוקטור.

לאחר סיום דרכה האקדמית פנתה גילפורד למגזר הציבורי, ומילאה שורת תפקידים במספר רשויות ממשלתיות, ובהם מכון המחקר הרפואי של הצי, רשות התעופה האזרחית, ורשות הפיקוח על המסחר. ב-1955 עברה לעבוד במכון המחקר של הצי. היא ניהלה שם את המחלקה לסטטיסטיקה, ובהמשך קודמה וניהלה את האגף למדעי המתמטיקה של המכון. במהלך תקופה זו ניסתה שוב לכתוב עבודת דוקטורט במסגרת אוניברסיטת קארנגי מלון, אך שוב לא הצליחה לסיים את הלימודים.

ב-1968 עברה לעבוד במשרד הבריאות, החינוך והרווחה, שם עמדה בראש מכון המחקר הלאומי לסטטיסטיקת חינוך. היא פרשה מהשירות הציבורי ב-1974, ועברה לעבוד באקדמיה הלאומית למדעים. לאחר 19 שנות עבודה שם פרשה לגמלאות.

## פרסים
בזכות הישגיה המקצועיים גילפורד נבחרה לעמיתה של האיגוד האמריקני לסטטיסטיקה, ושל המכון הלאומי למתמטיקה. כמו כן נבחרה לחברה במכון הסטטיסטיקה הבינלאומי. ב-1965 העניק לה הנשיא ג'ונסון את פרס המצוינות לנשים בשירות הציבורי (היא הייתה הסטטיסטיקאית השנייה לאחר ארינס ג'וי ויקנס שקיבלה פרס זה בשנת 1960).

## קישורים חיצוניים


* A Conversation with Dorothy Gilford - Edward J. Wegman and Wendy L. Martinez, Statistical Science 2007, Vol. 22, No. 2, 291–300
* Johnson, Lyndon B. (March 2, 1965), *[http://www.presidency.ucsb.edu/ws/index.php?pid=27450 Remarks at the Federal Woman's Award Ceremony]*
* Wallis, W. Allen (April 1965), The president's column, The American Statistician, 19 (2): 2–2


קטגוריה:אמריקאים ילידי איווה
קטגוריה:סטטיסטיקאיות אמריקאיות
קטגוריה:בעלות תואר דוקטור ממכללת ברין מאר
קטגוריה:בוגרות אוניברסיטת וושינגטון
קטגוריה:בוגרי אוניברסיטת וושינגטון
קטגוריה:אמריקאיות שנולדו ב-1919
קטגוריה:אמריקאים שנולדו ב-1919
קטגוריה:אמריקאיות שנפטרו ב-2014
קטגוריה:אמריקאים שנפטרו ב-2014
יקנה מצויה

**יקנה מצויה** (שם מדעי: *Jacana jacana*) היא מין של עוף ממשפחת היקאניים החי בביצות, בריכות ויערות גשם באמריקה המרכזית ואמריקה הדרומית. היא קרובתה של היקנה האמריקאית.

אורכה של יקנה זו 17–23 ס"מ ומשקלה 90–125 גרם. הנקבות גדולות מהזכרים ומשקלן מגיע עד 150 גרם. היקנה בעלת ראש וחזה שחורים, דלדל ורוד סביב המקור ומקור צהוב. הכנפיים חומות והרגליים אפורות. רגליה של היקנה מותאמות להליכה מעל צמחי מים קלים.

היא נפוצה מפנמה וטרינידד ועד למורדות של מזרח האנדים. היא חיה בין הצמחייה המימית ומותאמת להליכה עליה. היא מחפשת למאכל חרקים, תולעים, חסרי חוליות נוספים וזרעים.

הנקבות במינים אלה גדולות וחזקות מהזכרים ובעלות התנהגות פוליגמית הנדירה אצל נקבות עופות. לעיתים נקבה תשמיד את קינו של זכר על מנת להתרבות איתו.

## תת-מינים
* Jacana jacana hypomelaena
* Jacana jacana melanopygia
* Jacana jacana intermedia
* Jacana jacana jacana
* Jacana jacana scapularis
* Jacana jacana peruviana

## תמונות

קובץ:Jacana jacana walking in water.jpg
קובץ:Jacana jacana Niagara Falls Aviary.jpg
קובץ:Jacana jacana (Gallito de ciénaga) - Adulto (14470292870).jpg
קובץ:Wattled Jacana - Gallito de laguna (Jacana jacana) juvenil (9730031680).jpg
קובץ:JACANA Jacana jacana Dario Niz.jpg
קובץ:Wattled jacana (Jacana jacana) alighting composite.jpg|בתעופה בפנטנל, ברזיל


## קישורים חיצוניים

## הערות שוליים

קטגוריה:טקסונים שתוארו בידי קארולוס לינאוס
קטגוריה:יקניים
קטגוריה:בעלי חיים שתוארו ב-1766
קטגוריה:ברזיל: עופות
אליס לי

**אליס לי** (אנגלית: 1858–1939) הייתה מתמטיקאית וסטטיסטיקאית בריטית.

## ביוגרפיה
לי למדה בקולג' בדפורד של אוניברסיטת לונדון בין 1876 ל-1884, והייתה אחת הנשים הראשונות להן הוענק תואר אקדמי באוניברסיטה זו. לאחר סיום לימודיה נשארה בקולג' עד 1916, כמרצה למתמטיקה ולפיזיקה.

ב-1895 למדה קורס בסטטיסטיקה אצל קרל פירסון, ושם החלה התעניינותה בביולוגיה אבולוציונית. היא הייתה לתלמידת מחקר של פירסון. מחקרה עסק במתאם בין גודל הגולגולת והיכולות האינטלקטואליות. מחקרה בדק שלוש קבוצות: סטודנטיות בקולג' בדפורד, מרצים גברים באוניברסיטת לונדון, וקבוצה של חוקרים ידועים (גברים) בתחום האנטומיה. המחקר העלה כי אין כל קשר בין גודל הגולגולת ורמת האינטליגנציה של בעל, או בעלת הגולגולת. המחקר פורסם ב-1899 ועורר מחלוקת רבה, כיוון שהפריך את הדעה שהייתה מקובלת אז כי גברים הם אינטליגנטיים יותר מנשים. פירסון התייצב לצידה ותמך בתוצאות המחקר. הוא פרסם שני מאמרים בהם הדף את הביקורת שהוטחה במחקר של לי. עבור מחקר זה הוענק לה תואר דוקטור בשנת 1901. ב-1909 ערך פרנקלין מאל מחקר נוסף בנושא, אשר אישש לחלוטין את תוצאות מחקרה של לי, לפיו אין הבדל בין המוח הגברי והמוח הנשי.

לי עבדה עם פירסון עוד משנת 1892, תחילה כעוזרת מחקר, ובהמשך כחוקרת מן המניין. בתקופת עבודתה במעבדה, מ-1892 עד 1907, פרסמה ארבעה מחקרים כחוקרת עצמאית, והייתה שותפה לעוד 26 פרסומים מדעיים. עם זאת, סירבה פעמיים לציון שמה כחוקרת במאמרים מדעיים, בטענה כי תרומתה למחקרים האלה הייתה מועטה, ולכן אין הצדקה לכך. מחקריה התמקדו בתחום השונות הביולוגית, ענף של הביולוגיה האבולוציונית.

בזמן מלחמת העולם הראשונה נרתמה למאמץ המלחמתי כמחשבת, ותפקידה היה לחשב מסלולי פגזים נגד מטוסים, במסגרת הפיתוח שלי כלי נשק אלה.

כאשר פרשה לגמלאות בשנת 1923, התברר כי קיצבת הזיקנה לה הייתה זכאית בזכות עבודתה בבדפורד קולג' נמוכה מכדי לאפשר קיום בכבוד. פירסון התערב שוב לטובתה, ופנה למשרד הפנים. בזכות פנייתו הוענקה ללי גימלה מיוחדת עבור תרומתה לקידום המדע.

לי נפטרה ב-1939, בגיל 81.

## קישורים חיצוניים


* Mary R. S. Creese; Thomas M. Creese (1998). Ladies in the laboratory?: American and British women in science, 1800-1900 : a survey of their contributions to research.
* Alice Lee; Karl Pearson (1901). "A first study of the correlation of the human skull". *[[:en:Philosophical_Transactions_of_the_Royal_Society_A|Philosophical Transactions of the Royal Society A]]*. **196**(274): 225–264
* Love, R. (1979). 'Alice in Eugenics-Land': Feminism and eugenics in the scientific careers of Alice Lee and Ethel Elderton. Annals of Science Volume 36, 1979 - Issue 2.


קטגוריה:סטטיסטיקאיות בריטיות
קטגוריה:בריטיות שנולדו ב-1858
קטגוריה:בריטים שנולדו ב-1858
קטגוריה:בריטיות שנפטרו ב-1939
קטגוריה:בריטים שנפטרו ב-1939
יקנה (סוג)

**יקנה** (שם מדעי: *Jacana*) הוא סוג של עופות מים ממשפחת היקאניים החיים באמריקה המרכזית ובאמריקה הדרומית.
## מאפיינים
לעופות אלה אצבעות רגליים ארוכות במיוחד העוזרות להם להלך על המים. הם בעלי ראש וחזה שחורים, דלדל ורוד על מקורם ומקורים צהובים. הכנפיים חומות.

במינים אלה הנקבות גדולות מהזכרים, תוקפניות יותר ופוליגמיות - התנהגות נדירה אצל נקבות עופות. היקאנות ניזונות מחרקים, חסרי חוליות וזרעים.

## מינים
*יקנה אמריקאית (*Jacana spinosa*)
*יקנה מצויה (*Jacana jacana*)

## קישורים חיצוניים

קטגוריה:בעלי חיים שתוארו ב-1760
קטגוריה:טקסונים שתוארו בידי מטוראן ז'אק בריסון
קטגוריה:יקניים
יקנה מדגסקרית

**יקנה מדגסקרית** (שם מדעי: *Actophilornis albinucha*) היא מין של עוף מים ממשפחת היקניים החיה רק במדגסקר. היא קרובת משפחתה של היקנה האפריקנית החיה ביבשת אפריקה.
## מאפיינים
אורכה של היקנה עד 30 ס"מ ומשקלה עד 150 גרם. עורפה לבן, צווארה ופניה שחורים ומקורה בצבע תכלת. גופה חום-אדמדם ורגליה ארוכות, דקות ותכולות. אצבעותיה של היקנה מותאמות להליכה מהירה על צמחי מים.

היקנה המדגסקרית חיה ביערות ובביצות והמידע עליה מועט. מצב השימור שלה מסווג בסכנת הכחדה עקב פגיעה באזורי חיותה.

## ראו גם
* הפארק הלאומי מרוג'ג'י

## קישורים חיצוניים

## הערות שוליים

קטגוריה:בעלי חיים שתוארו ב-1832
קטגוריה:טקסונים שתוארו בידי איזידור ז'ופרואה סנט-אילר
קטגוריה:יקניים
קטגוריה:מדגסקר: עופות
שחפית חומת-גב

**שחפית חומת-גב** (שם מדעי: *Onychoprion*) היא סוג של עופות ימיים ממשפחת השחפיתיים. 

## מאפיינים
בני הסוג כוללים שחפיות קטנות בעלות כנפיים, זנבות וראשים כהים ומקורים כהים וקהים המעוצבים לתפיסת דגים מפני המים. עופות אלה מעופפים ברחבי הימים הטרופיים של העולם ומקננים באיים מרוחקים במושבות צפופות. השחפית האלואיטית (*Onychoprion aleuticus*) חיה בצפון אלסקה וסיביר.

## מינים
* שחפית ממושקפת *(Onychoprion lunatus)*
* שחפית רסן (*Onychoprion anaethetus*)
* שחפית כהה (*Onychoprion fuscatus*)
* שחפית אלואיטית (*Onychoprion aleuticus*)

## קישורים חיצוניים

קטגוריה:בעלי חיים שתוארו ב-1832
קטגוריה:טקסונים שתוארו בידי יוהאן גאורג ווגלר
קטגוריה:שחפיתיים
אתל ניובולד

**אתל מיי ניובולד** (28 באוגוסט 1882 - 25 במרץ 1933) הייתה סטטיסטיקאית ואפידמיולוגית אנגלייה.

## ביוגרפיה
ניובולד למדה בקולג' ניונהם באוניברסיטת קיימברידג' וסיימה בהצטיינות את לימודי המתמטיקה ב-1906. לאחר מכן עסקה בהוראה במשך מספר שנים. התעניינותה בסטטיסטיקה החלה בזמן מלחמת העולם הראשונה, כאשר עבדה בשירות משרד התחמושת. לא ידועים פרטים על עבודתה שם. לאחר המלחמה, עבדה כחוקרת במעבדת גאלטון, ובמקביל המשיכה בלימודיה בהקולג' האוניברסיטאי של לונדון. היא קיבלה תוארי מוסמך במדעים ב-1926, ודוקטור למדעים ב-1929.

רוב עבודתה המדעית התבצעה במסגרת המועצה למחקר רפואי (Medical Reseaach Counsil), אליה מונתה ב-1921. במשך שירותה בוועדה, כשמונה שנים בסך הכל, היא פרסמה 17 מאמרים מדעיים. הידוע ביותר מבין מחקריה עסק בניתוח נתוני תאונות עבודה. זה היה המאמר הראשון שעסק בהיבטים התאורטיים של תהליכי פואסון מורכבים.

## פרסים
מחקרה אודות תהליכי הפואסון זיכה אותה ב-1928 במדליה על שם ויליאם גאי מטעם האגודה הסטטיסטית המלכותית. היא הייתה האישה הראשונה שזכתה בפרס זה. הישגיה המדעיים של ניובולד זכו להכרה נוספת בשנת 2014, כאשר אגודת ברנולי הכריזה על פרס שנקרא על שמה, המוענק עבור מצוינות במחקר בסטטיסטיקה.

## קישורים חיצוניים
* Greenwood, M. (1933). "Obituary: Ethel May Newbold". *[[:en:Journal_of_the_Royal_Statistical_Society|Journal of the Royal Statistical Society]]*. **96**(2): 354–357

קטגוריה:אפידמיולוגיות
קטגוריה:סטטיסטיקאיות בריטיות
קטגוריה:בריטיות שנולדו ב-1882
קטגוריה:בריטים שנולדו ב-1882
קטגוריה:בריטיות שנפטרו ב-1933
קטגוריה:בריטים שנפטרו ב-1933
גיל כהן (שחקן)

**גיל כהן** (נולד ב-25 ביולי 1989) הוא שחקן טלוויזיה וקולנוע ותסריטאי ישראלי.

## ביוגרפיה
גדל בעיר אשקלון והתחיל את הקריירה המקצועית בדומינו גרוס בגיל 17. בשנת 2007 השתתף בתוכנית הקאלט "פרויקט ביפ" בערוץ ביפ המיתולוגי כצלע הצעירה בשלישיית "מכים בצחוק". לאחר שחרורו מצה"ל חבר לחברתו מתיאטרון אשקלון - אנה צ'רנוב, יחד עבדו על מופע והופיעו במסגרת דומינו גרוס על במות ברחבי ישראל.

בשנת 2014 השתתף בעונה השלישית של הסדרה "נויורק" ב-yes, באותה שנה הוא שיחק בתפקיד ראשי בסדרה "עיר ללא אלימות" אשר שודרה בחינוכית וערוץ 2. בשנת 2015 השתתף בעונה השנייה של הסדרה "חברות" בערוץ 10 לצד בת דודתו מגי אזרזר.

בשנת 2016 שיחק בתפקיד פרטוק החובש בדרמה היומית המצליחה של yes - "תאג"ד". באותה שנה גם שיחק בהצגה "הסמוי" לצידם של אורי גבריאל ויונתן סבג בתיאטרון אשקלון.
במאי 2016 הסרט הקצר "ג'ונדי" בכיכובו הוקרן בפסטיבל קאן 2016.

בשנת 2017 השתתף גיל בסדרה "בשבילה גיבורים עפים" בהפקת קשת 12, כמו כן לוהק לתפקיד ראשי בסרט טלוויזיה הולנדי אשר צולם באמסטרדם. מאוחר יותר באותה שנה השתתף בעונה השנייה של "כדברא" בתור דורי שכטר ואף שיחק בסדרה "מול הקיר" של חיים בוזגלו בתפקיד ראשי - סיסו אלבז.

בשנת 2018 יצר והשתתף בתפקיד ראשי בסדרה "במדינת תל אביב" יחד עם מיכאל גבעתי ולירן דוד אשר שודרה בערוץ טדי בפרטנר TV והייתה מועמדת ראשונית בטקס פרסי האקדמיה של אותה שנה בקטגוריה "סדרת הרשת הטובה ביותר".

בשנת 2019 כתב את מופע הבידור הסאטירי "דור הוואי" בתיאטרון הקאמרי יחד עם השחקנית לי מסיקה איתו הם מופיעים עד היום ברחבי הארץ. באותה שנה כתב, ביים והנחה יחד עם שותפו מיכאל גבעתי את הפורמט "power couple" - סדרת רשת שיצרו בשיתוף עם TEENK והופקה עבור סמסונג ישראל.

בשנת 2020 לוהק לסרט זוכה פרסי האופיר "תמונת הניצחון" של אבי נשר.

בשנת 2021 הפיק ושיחק בפיילוט לסדרת הקומדיה המוקומנטרית שכתב יחד עם שותפו מיכאל גבעתי - "ווילד לייף"- בבימויו של עודד רז ובכיכובם של ג'וי ריגר, אבי דנגור, בר מיניאלי ובר ברימר.

בשנת 2022 החל לשחק בתיאטרון סיקרא באשקלון בניהולה האומנותי של חני אלימלך וכיכב בהצגות "יוסף וכותונת הפסים המשגעת" ו-"מתנה למדינה" המספרת של סיפורו של צחי איטח - חלל צה"ל שנפל בקרב על הבופור. באותה שנה לוהק לסרט "אבודים בשטחים" בבימויו של נדב שלמה גלעדי שם שיחק לצד חן מזרחי ואוראל צברי.

בשנת 2023 שיחק בסרט האמריקאי "ג'רוזלם67", בבימויו של עודד רז, לצידם של יעל גרובגלס ודור הררי.  

בשנת 2025 שיחק בסרט האמריקאי TUNER בבימוי זוכה האוסקר דניאל רוהר לצידם של דסטין הופמן, ליאור רז וליאו וודול.

## פילמוגרפיה
### קולנוע

### טלוויזיה

## קישורים חיצוניים

* קבלו את גיל כהן - בפקודה, באתר yes
* 
* כל מה שקורה במדינת תל אביב, באתר פרוגי
* דודי טל, כוכב עולה, באתר "Tlv Times", 2 ביוני 2018

## הערות שוליים

קטגוריה:קומיקאים ישראלים
קטגוריה:שחקני קולנוע וטלוויזיה ישראלים
קטגוריה:תסריטאים ישראלים
קטגוריה:משתתפים בתוכניות מציאות ישראליות
קטגוריה:אשקלון: אישים
קטגוריה:ישראלים שנולדו ב-1989
יקנה אפרוטרופית

**יקנה אפרוטרופית** (שם מדעי: *Actophilornis*) הוא סוג של עופות מים ממשפחת היקניים החיים באפריקה שמדרום לסהרה ובמדגסקר. בסוג זה 2 מינים.

היקאנות הן עופות קטנים באורך 20–30 ס"מ ובעלי גוף חום, ראש שחור ועורף לבן והמקור והמצח בצבע תכלת. הן חיות בין צמחייה מימית ובביצות ומחפשות חרקים ויצורים קטנים למאכל, לעיתים תוך הפיכה של העלים וחיפוש תחתם. למרות קרבתן למים הן לא יודעות לשחות.

## מינים
* יקנה אפריקנית (*Actophilornis africanus*)
* יקנה מדגסקרית (*Actophilornis albinucha*)
## קישורים חיצוניים

## הערות שוליים

קטגוריה:בעלי חיים שתוארו ב-1925
קטגוריה:טקסונים שתוארו בידי הארי צ'. אוברהולסר
קטגוריה:יקניים
מארי ד. אלדריג'

**מארי דלאני אלדריג**' (באנגלית: **Marie D. Eldridge**; 1 ביוני 1926–13 ביוני 2009) הייתה סטטיסטיקאית אמריקאית.

## ביוגרפיה
אלדריג' למדה לימודי תואר ראשון במכללת נוטרדאם במרילנד, וקיבלה תואר מוסמך בביוסטטיסטיקה מאוניברסיטת ג'ונס הופקינס ב-1953.

אלדריג' כיהנה בשורה של תפקידים בממשלה הפדרלית. בין היתר עבדה בשירות הביטוח הלאומי , בלשכה לסטטיסטיקת עבודה, במשרד החינוך, במכון הלאומי לבריאות הנפש, ובשירותי הדואר.

בראשית שנות השבעים ניהלה את המחלקה לסטטיסטיקה ברשות הלאומית לבטיחות בדרכים, ומ-1978 עד פרישתה בשנת 1984 עבדה במרכז הלאומי לסטטיסטיקת חינוך.

אלדריג' הייתה נשיאת החברה הסטטיסטית של וושינגטון ונבחרה לעמיתת האיגוד האמריקני לסטטיסטיקה בשנת 1969 (ביחעם אווה מולר).

## קישורים חיצוניים
* Obituaries Monday, June 22, 2009 - The Washington Post
* ביוגרפיה

קטגוריה:אמריקאים ילידי קרוליינה הצפונית
קטגוריה:סטטיסטיקאיות אמריקאיות
קטגוריה:בוגרות אוניברסיטת ג'ונס הופקינס
קטגוריה:בוגרי אוניברסיטת ג'ונס הופקינס
קטגוריה:אמריקאיות שנולדו ב-1926
קטגוריה:אמריקאים שנולדו ב-1926
קטגוריה:אמריקאיות שנפטרו ב-2009
קטגוריה:אמריקאים שנפטרו ב-2009